Број: 650/2018-10

Датум: 26.06.2018.година

На основу члана 108. Закона о јавним набавкама („Сл.гласник РС“ бр.124/2012, 14/2015 и 68/2015), директор Народног позоришта Сомбор, доноси

**ОДЛУКУ О ДОДЕЛИ УГОВОРА  
У ПОСТУПКУ ЈАВНЕ НАБАВКЕ МАЛЕ ВРЕДНОСТИ (ДОБАРА)РЕДНИ БРОЈ 06/18**

**УГОВОР СЕ ДОДЕЉУЈЕ** понуђачу **„FITTICH S.A. DOO INŽENJERING I PROIZVODNJA PROTIVPOŽARNIH I ALARMNIH SISTEMA ZA ZAŠTITU OSOBA OBJEKATA I INFORMACIJA TRGOVINA I USLUGE SUBOTICA“, ул. Сомборски пут бр. 46, 24000 Суботица**, понуда број: 140-1/2018 од 25.06.2018.године, код наручиоца заведена под бројем: 650/2018-7-1 од 26.06.2018. године.

***О б р а з л о ж е њ е***

Наручилац је дана 28.05.2018.године донео Одлуку о покретању поступка јавне набавке мале вредности (добара) редни бр. 06/18, дел. бр.одлуке: 650/2018-1.

Позив за подношење понуде објављен је на Порталу јавних набавки и интернет страници наручиоца дана 18.06.2018.године.

Након спроведеног поступка отварања понуда и сачињавања Записника о отварању понуда број: 650/2018-8 од 26.06.2018.године, Комисија за јавну набавку (даље: Комисија) је приступила стручној оцени понуда, датој у Извештају број 650/2018-9 од 26.06.2018.године.

У Извештају о стручној оцени понуда Комисија је констатовала следеће:

1. Предмет и процењена вредност јавне набавке (укупно и посебно за сваку партију):

Предмет јавне набавке је јавна набавка мале вредности (добара) – набавка и монтажа противпожарних јављача, потребна ради обављања основне делатности.

Назив и ознака из општег речника набавке: 44480000 – Разна опрема за противпожарну заштиту и 45343000 - Радови на инсталацији уређаја за противпожарну заштиту.

Предмет јавне набавке није обликован по партијама.

Процењена вредност јавне набавке износи 819.450,00 динара без обрачунатог ПДВ-а.

2. Подаци из плана набавки који се односе на предметну јавну набавку:

Редни бр. јавне набавке 1.2 предвиђенa Годишњим планом јавних набавки за 2018.годину Народног позоришта Сомбор.

Предмет ЈНМВ су добра - набавка и монтажа противпожарних јављача.

Износ планираних средства за набавку: 819.450,00 динара без ПДВ-а.

Средства су планирана Финансијским планом Народног позоришта Сомбор за 2018.годину, конто/позиција: 512811.

Процењена вредност, без ПДВ-а, на годишњем нивоу: 2018. године – 819.450,00 динара. Укупно: 819.450,00 динара без ПДВ-а.

Врста поступка јавне набавке: јавна набавка мале вредности.

Оквирни датум покретања поступка - март 2018.године; оквирни датум закључења уговора – април 2018.године; оквирни датум извршења уговора –12 месеци.

Разлог и оправданост набавке: законска обавеза и потреба због вршења основне делатности.

Начин на који је наручилац утврдио процењену вредност набавке: на основу анализе ценовиника потенцијалних понуђача на тржишту до којих се дошло преко интернета и путем телефонске комуникације.

3. Одступања од плана набавки са образложењем:

На основу захтева за покретање поступка јавне набавке мале вредности 06/18, поступак јавне набавке започет је у априлу месецу, месец дана касније од планираног у Годишњем плану јавних набавки за 2018.годину, како би извршење уговора текло у току коришћења колективног годишњег одмора запослених и на тај начин не би реметили рад у Позоришту. Рок за извршење предметне набавке је до 40 дана од дана закључења уговора.

4. Разлози и околности које оправдавају примену поступка мале вредности:

Јавна набавка мале вредности, у смислу Закона о јавним набавкама, јесте набавка чија процењена вредност није већа од 5.000.000,00 динара, при чему ни укупна процењена вредност истоврсних набавки на годишњем нивоу није већа од 5.000.000,00 динара.

5. У поступку јавне набавке учествовао је 1 (*један*) понуђач.

6. Основни подаци о понуђачима:

|  |  |  |  |
| --- | --- | --- | --- |
| Р. бр. | Назив и седиште понуђача/ шифра понуђача | Назив и седиште понуђача из групе понуђача | Назив и седиште подизвођача |
| 1. | „FITTICH S.A.“ ДОО, Суботица | / | / |

7. Понуде које су одбијене, разлози за њихово одбијање и понуђена цена тих понуда:

Није их било.

Нити једна понуда није одбијена због неуобичајено ниске цене.

8. Мишљење Комисије о поднетој само једној понуди:

Дана 18.06.2018.године, у складу са одредбама Закона о јавним набавкама, наручилац је на Порталу јавних набавки и на својој интернет страници, објавио Позив за подношење понуда и Конкурсну документацију јавне набавке мале вредности добара - набавка и монтажа протипожарних јављача бр.06/18, том приликом одредивши рок за подношење понуда 8 дана, односно најкасније до 26.06.2018.године у 10,00 часова. Комисија сматра да је одређен примерен рок за достављање понуда и да је позив истакнут на законит начин. Комисија је мишљења с обзиром да се ради о јавној набавци мале вредности, да други потенцијални понуђачи нису били заинтересовани, те нема предлог мера које треба предузети да се у наредним поступцима обезбеди конкуренција у поступку.

9. Критеријум за доделу уговора:

Критеријум за доделу уговора је најнижа понуђена цена.

10. Ранг листа прихватљивих понуда применом критеријума за доделу уговора:

|  |  |  |
| --- | --- | --- |
| Р.бр. | Назив и седиште понуђача/шифра понуђача | Понуђена цена по једници мере |
| 1. | „FITTICH S.A.“ ДОО, Суботица | Укупна понуђена цена без ПДВ-a 711.500,00 динара динара  Укупна понуђена цена са ПДВ-ом 853.900,00 динара |

11. Понуђач којем се додељује уговор (ако је понуђач навео да ће набавку извршити уз помоћ подизвођача и назив подизвођача):

Комисија констатује да је најповољнија понуда понуђача „FITTICH S.A. DOO INŽENJERING I PROIZVODNJA PROTIVPOŽARNIH I ALARMNIH SISTEMA ZA ZAŠTITU OSOBA OBJEKATA I INFORMACIJA TRGOVINA I USLUGE SUBOTICA“, ул. Сомборски пут бр. 46, 24000 Суботица, те предлаже наручиоцу да њему додели уговор.

Понуђач је навео да ће набавку извршити самостално.

На основу изнетог, одлучено је као у диспозитиву одлуке.

ПОУКА О ПРАВНОМ ЛЕКУ: Против ове одлуке понуђач може поднети захтев за заштиту права у року од пет дана од дана објављивања одлуке на Порталу јавних набавки. Захтев се подноси Републичкој комисији за заштиту права у поступцима јавних набавки, а предаје наручиоцу.

Народно позориште Сомбор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

директор, Михајло Несторовић